rlitschk/wikidir huggingface dataset:
De Francine Jordi (* 24. Juni 1977 in Richigen bei Worb in da Schweiz; eigentlicha Naum Francine Lehmann) is a schweizarische Sängerin und Komponistin vo Schloga und vuikstümlicha Musi. Se hod aum Konservatorium in Neuchâtel Gsaung und Klavia studiat. 1998 hods mim Titl Das Feuer der Sehnsucht fia de Schweiz beim Grand Prix der Volksmusik täugnumma und ihn easchtn Plotz belegt. Beim Eurowischn Song Contest 2002 hods mit ihrn Liadl Dans le jardin de mon âme mitgmocht, owa nua ihn drittletztn Plotz gschofft. 2004 hods a CD mim Liadl Träne aussebrocht, des is a Duett mim Mundoatsänga Florian Ast und hod eahnan de Platin-Schoiplottn eibrocht. 2006 hods bei da Feansehshow Die grössten Schweizer Hits ihn zweitn Plotz ohgramt. Ab 2004 is meah in de Richtung Schloga gaungan. Se hod 2009 gheirat', owa se 2011 wieda trennt. Mim Florian Silbereisen hods de CD Lago Maggiore aussebrocht, de woa aum easchtn Plotz vo da Schweizer Hitparadn. Im September 2015 hods gemeinsam mim Alexander Mazza ihn Musikantnstadl iwanomman, owa des hod da Andy Borg bessa kennan. Weitare Oibn Ein Märchen aus Eis (1999) Wunschlos glücklich (2000) Weitare Liadln Das Feuer der Sehnsucht (1998) Liebesroman (Roman d’amour) (2001) Tanz, Alexis, tanz (2001) Du für
De Feistritztoibauhn is a Schmoispuabauhn mid ana Spuaweidn vau 760 mm in da Steiamoak. Heit fiahts no vau Weiz noch Biakföd, uasprüngli is bis Rattn gaunga. Commons: Feistritztalbahn – Sammlung vo Buidl, Videos und Audiodateien Webseitn vom Tourismusvabaund Weiz Webseite des Club U44, Freinde vo da Feistritztoibauhn Webseitn vo da Steiamärkischn Laundesbauhn
De Lokoibauhn Peggau–Üblboch maunchmoi aa Laundesbauhn Peggau–Üblboch oda Üblbochabauhn gnaunt, is a noamäuspuarige Regionäubauhn in da Steiamoak. De Streckn wiad heit vo de Steiamärkischn Laundesbauhnan (STLB) betriam. Se is mit 15 kV Wexlstraum mit 16,7 Hz elektrifiziat, wiad im Zugleitbetrieb gfiaht und is inan Vakeahsvabund Steiamoak integriat. Wauns is, möödt da Tfzf, dass a bereit is zua Ohfoaht aunan STLB-Fdl vo Weiz mit den Wuatn: Wiad Zug 8753 augnumma?. Waun nix dagegn spricht, nocha wiad a mit den Wuatn Zug 8753 deaf bis Woidstoa kumman augnumma. Da Tfzf eatäut ihm aun da Trapeztofl woatendn 8754 mim Signoi Kumman de Eifoaht in de Vstu (Verkehrsstelle unbesetzt) Woidstoa. Nocha möödt a de duachgfiahte Kreizung und de Ohfoahbereitschoft in Woidstoa aunan Fdl in Weiz mit: Wiad Zug 8753 augnumma?. Waun nix dagegn spricht, nocha wiad a wieda mit den Wuatn Zug 8753 deaf bis Üblboch kumman augnumma. Noch da Aunkunft in Üblboch wiad de Möödung Zug 8753 in Üblboch aunan Fdl in Weiz ohge'm. Aun Saumstogn is da Vakeah gemäß DV V3 STLB zan Ohwickln. Dawäu koa Vakeha ned. De Betriabsleitung eastööt fiaran jedn Sondazug a eigane Foahuadnung, de da Foahdienstleitung Weiz, da Fdl Peggau-Deutschfeistritz und den betreffendn Tfzf per E-Mail iwamittlt wiad.
Es semiprobabilistische Sichaheitskonzept (dt. semiprobabilistisches Sicherheitskonzept) is a Konzept fia de Staundsichaheitsberechnung vo Bauweakn aufgrund vo da eiropäischn Noamung fias Bauwesn. Im Gegnsotz zan detaministischen Sichaheitskonzept, des Spaunnungan aus Gebrauchslostn den zualässign Spaunnungan gegeniwa stööt, oawadt es semiprobabilistische Sichaheitskonzept mit Grenzzuaständn. Mia untascheidn ihn Grenzzuastaund vo da Trogfähigkeit und vo da Gebrauchstauglichkeit. Da charakteristische Weat vo da Eiwiakung Ek (effect, übli is aa des Fuamlzeichn Sk fia stress, des is es söwe) eagibt se ausm 95 % Froktüü vo ana Haifigkeitsvatäulung vo da Eiwiakungsoat. Bei ständign Eiwiakungan hauma a ziemli kloane Streiung, wäu do woaß ma genau, wos ma haum. Fia vaändaliche Eiwiakungan (Wind, Schnee, Temparatuaspaunnung, ...) woaß ma des ned no sicha, do deaf ma auf koan Foi ihn Mittlweat nehma, sondan wia scho eawähnt, es 95 % Froktüü, des hoaßt, de Weate deafn nua in 5 % vo de meglichn Föö iwaschrittn wean. Auf des san de Berechnungan in da Noam ausglegt. Ausm charakteristischn Weat kriagst ihn Bemessungswert vo da Eiwiakung Ed, da wiad no a Sichaheit eigrechnat: E d = E k ⋅ γ s {\displaystyle E_{d}=E_{k}\cdot \gamma _{s}} mit: Ed (Sd) ... Bemessungsweat vo da Eiwiakung Ek (Sk) ... charakteristischa Weat vo da Eiwiakung γs ...
De Brennweidn is da Obstand von den zwaa Hauptebanan von ana optischn Linse oda von an gwöbtn Spiagl und in Fokus (Brennpunkt). Waunna Lichtstroi parallöö daheakummt, is de Gschicht voigendamoßn: In ana Saummelinsn wiad de Stroi in an Brennpunkt gsaummet, dea wos hinta da Linsn liegt (Obüdung rechts im easchtn Büüd). Bei ana Zastreiungslinsn liegt dea Punkt (da Fokus) vua da Linse, und dea Stroi wiad aso zastreit, ois wia waunna vom dem Punkt daheakumman dadat (des zweite Büüdl). Bei an Hoispiagl wiad da Stroi in an Brennpunkt gsaummed, dea wos vua dem Spiagl liegt (des dritte Büüdl). Und bei an Konvexspiagl wiad dea Stroi so zatäut, ois wia waunna von an Punkt daheakummat, dea wos hinta dem Spiagl is (des viate Büüdl). Bei an kompliziataran System von Linsn oder/und Spiagln, wia zum Beispüü bei da Optik von ana Kamara odar an Mikroskop, is de Gschicht zwoa kompleziata, wos de Log von de Hauptebanan betrifft, oba es is im Prinzip desööbe. De Brennweitn is a Konzept von da paraxialen Optik. Es geht do hauptsächlich um de Stroin, de wos in an klaan Wingl und ned z'weit weg von da Middlaxn von dem optischn Apparat daheakumman. Bei fost gaunz floche Owaflechn
Da Jérôme Boateng (Jérôme Agyenim Boateng) (* 3. Septemba 1988 z Berlin) is a deitscha Fuaßboispuia, dea wos bei Bayern Minga unta Vadrog stähd. Ea spuit Innenvateidiga, ko owa a auf da linkn und rechtn Obweahseitn eigsetzt wean. 2013 hod a mid Bayern Minga as Triple gwuna. Mid da deitschn Nationaimoschoft is a 2014 in Brasilien Wejdmoasta woan. Michael Horeni: Die Brüder Boateng: Drei deutsche Karrieren. 1. Auflage. Tropen-Verlag bei Klett-Cotta, Stuttgart 2012, ISBN 978-3-608-50308-1 (267 Seiten). Commons: Jérôme Boateng – Sammlung vo Buidl, Videos und Audiodateien Hoamseitn Jérôme Boateng in der Datenbank von weltfussball.de Jérôme Boateng in da Datnbank vo fussballdaten.de
De Basisgressn san de Grundgressn, auf desd olle aundan Gressn zruckfiahn kaunst. Des SI-Eiheitnsystem (frz.: Système international d’unités) is de Grundlog fia olle Moßeihheitn aus'm täglichn Lebm, aus'm Haundl und da Technik. Olle aundan Gressn und Eihheitn (wia Gschwindigkeit, Energie, Schoidruck, Spaunnung,...) san vo de Basisgressn und -eiheitn ohgleit', z. B. Pascal (SI-Eiheit fian Druck): 1 Pa = 1 N/m² = 1 (kg · m/s²)/m² = 1 kg/(m · s²). Gebraichliche Vuasüübn fia dezimole Vüfoche und Täu san: Deka (da) = 101 Hekto (h) = 102 Kilo (k) = 103 Mega (M) = 106 Giga (G) = 109 Dezi (d) = 10−1 Zenti (c) = 10−2 Milli (m) = 10−3 Mikro (μ) = 10−6 De Läng is a Moß fia de Ohmessung vo an Gegnstaund. De SI-Eihheit vo da Läng is Meda. [l] = m. A Meda is gleich laung wia de Streckn, de's Liacht im Vakuum in 1/299 792 458 Sekundn zrucklegd. Friaha hod ma an Platin-Iridium-Stob, es sognaunte Uameda ois Definitiaun heagnumma. De Massn is a Eignschoft vo Materie, „wia schwaa dass is“. De SI-Eiheit vo da Massn is Kilograum. [m] = kg. A Kilograum wiad no imma iwas Urkilograum (Zylinda aus Platin-Iridium) definiat, des wos in Sévres
De Massn m (dt.: Masse) is a Eingschoft vo da Materie, „wia schwaa dass' is“. De SI-Eihheit vo da Massn is Kilogramm. [m] = kg. A Kilogramm wead no imma iwa's Uakilogramm (des is a Zylinda aus Platin-Iridium) definiad, des wos in Sèvres ba Paris afbwoahd wead. Physikalische Basisgressn
Is Leshahnl (Mantis religiosa LINNAEUS 1758) is de anziche Oat vo de Faungschreckn (Mantodea), de wos bis noch Middleiropa einegeht. Da Naum „Leshahnl“ kummt vo da Thermanlinie in Niedaöstareich. De Sübn „Les“ kummt vo dem hea, weu ma duatn ausgwogsane Leshahnl ollaweu daun findt, waun grod de Weinlese is. „Hahnl“ is da Diminuitiv vo Hauh. In Siidtiroi hast de Oat “Maringgele”. Aufföllig is da laung auszaade Hoisschüd (Pronotum) bein easchtn Segment vom Vuadakeapa (Thorax), auf den a dreieckata Schädl sitzt, dea wos recht beweglich is. Is easchte Paadl vo de Haxn san Faunghaxn, de wos so ausschaun, ois wiar a zaumglegta Toschnfeidl. Aufn Femur und in Tibia san Stochen, de wos is Fuada festhoidn. De restlichn zwaa Paarln Haxn san zan Umanaundakreun. Iwa da Waumpm (Abdomen) san zwaa Paarln zaummanglegte Fliagln. Mandln und Weiwal untascheidn si a wengl (Geschlechtsdimorphismus): De Weiwal wean bis 75 mm laung und san von Keapabau hea a wengl stärka ois wia de Mandln, de wos bis 60mm laung wean. Bei de Mandln san de Fühla so laung ois wia da Hoisschüd; bei de Weiwal sans a gaunze Läng kiaza, net amoi hoib so laung wia da Schüd. De Mandln kennan aa recht guad fliagn. Leshahnl
As Ampere [amˈpɛɐ̯] mid SI-Symboi A, bnennd noch'm franzesischn Physika André-Marie Ampère, is de SI-Basiseihheit vo da elektrischn Stromsteakn und z'glei SI-Eihheit vo da obgloaddn Gress magnetische Duachflutung. Obwoi ma an Nochnam van Namgeba mid accent grave schreibd („Ampère“), wead de SI-Eihheit im deitschn und englischn Sprochraum iblichaweis ohne Akzent gschriem, oiso „Ampere“. Mid da Definizion van Ampere im SI-Eihheitnsystem is z'glei da Weat vo da magnetischn Fejdkonstantn μ0 festglegd. Bevoa's Ampere ois internationale Eihheit vo da Stromsteakn festglegd worn is, hod's a Reih vo untaschiedlichn Eihheitn und Definiziona gem. In Deitschland und oaning ondan Lendan woa de „Webersche Eihheit“ vo da Stromsteakn in Gebrauch, dobei woa 1 Weber-Eihheit = 0,1 Ampere. Im Vaoanigtn Kinireich hod ma z'nexd voagschlong, de Eihheit vo da Stromsteakn mid „Galvat“, noch'm italienischn Biophysika Luigi Galvani, z bnenna, de in umhara'm heiting Ampere entsprochn hed. Spada is emfois a „Weber-Eihheit“ fia de Stromsteake eihgfiahd worn, de owa oan 10 moi so hohn Weat ghod hod, wia de in Deitschland gebraichliche. No vazwickda is's doduach worn, doss da Nam Weber aa fia de Eihheit vo da elektrischn Lodung bnutzd worn is, so doss donn de Stromsteakn glei „Weber-Eihheit/Sekunde“ woa. Zeidweis hod ma da Weber-Eihheit aa'n Nam:
De Liachtstärkn Iv (dt. Lichtstärke) gibt au, wia dass se de vo ana Liachtquöön ausgstroide Liachtmengan pro Zeideiheit innahoib vom Raum vatäut (Raumwingl). De SI-Eiheit vo da Liachtstärkn is Candela. [Iv] = cd. 1 Candela is de Liachtstärkn in ana bstimmtn Richtung vo ana Strohlungsquöön, de wos a monochromatische Strohlung mit da Frequenz 540 · 1012 Hertz aussendt und deren Stroistärkn in diesa Richtung 1/683 Watt pro Steradiant beträgt. Physikalische Basisgressn Optik Liachtgschwindigkeit Liachtstraum Beleichtungsstärkn Leichtdichtn
De Zeid gibt de Daua vo an Vuagaung und de Reihnfuig vo Eaeignissn au. Es Fuamlzoachn t vo da Zeid kummt vom Lateinischn: tempus. De SI-Oaheit vo da Zeid is de Sekund s. A Sekund is glei dem 9 192 631 770-fochn vo da Periodendaua vo da Strohlung, de wos ihm Iwagaung zwischn de zwoa Hypafeinstrukturniveaus vom Grundzuastaund vo an Atom vom Nuklid Caesium-133 entspricht. Noch da Relativitätstheorie buidt de Zeid mi'm Raum a viadimensionale Raumzeid, in dea wos de Zeid de Roin vo ana Dimension eihnimmt. Physikalische Basisgressn Commons: Zeit – Sammlung vo Buidl, Videos und Audiodateien Literatur zum Schlagwort Zeid im Katalog der Deutschen Nationalbibliothek Übersicht aus da Fernseh-Sendereih alpha-Centauri (ca. 15 Minuten). Zan easchdn Moi ausgstroit am 4. Mea. 2001. Ned Markosian: „Time“ in da Stanford Encyclopedia of Philosophy (englisch, inklusive Literatuaogobm) Milic Capek: „Time“ im Dictionary of the History of Ideas Time entry by Bradley Dowden in the Internet Encyclopedia of Philosophy Zeit Albert Einstein 1929, Einstein Archives Online Warum gibt es die Zeit? Physikalisch-Technische Bundesanstalt, obgruafa am 17. Oktoba 2011 Was ist physikalische Zeit? (PDF; 479 kB) Philosophisches Essay Übersicht aus da Fernseh-Sendereih alpha-Centauri (ca. 15 Minuten). Zan easchdn Moi ausgstroit am 10. Juni 2001.
De Bewertete Standard-Schoipegldiffarenz DnT,w [dB] (dt. Bewertete Standard-Schallpegeldifferenz, engl. Weighted Standardized Level Difference) is a Moß fian Luftschoischutz im Gebaideinnan. Wäu de Standard-Schoipegldiffarenz frequenzohhängig is, des haßt, fia jede Frequenz an aundan Weat hod, drum hod ma de bewertete Standard-Schoipegldiffarenz ois Eizoiaungob eigfiaht. Genauso wia beim bewertetn Schoidämm-Moß hod ma a Bezuagskuavn im Frequenzbereich vo 100 bis 3150 Hz bei Terzbandl und vo 125 bis 2000 Hz bei Oktavbandl. De Bezuagskuavn wiad so laung um gaunze dB zua Messkuavn vascho'm, bis de Summan vo oin ungünstign Ohweichungn so groß wia megli, owa ned mehr ois wia 32 dB (Messung in 16 Terzbandl) oda 10 dB (Messung in 5 Oktavbandl) wiad. Nua de ungünstign Ohweichungan wean berücksichtigt, des haßt, wo da Messweat niadriga is ois wia da Bezuagsweat. Da Weat vo da vaschobanan Bezuagskuavn bei 500 Hz is de bewertete Standard-Schoipegldiffarenz. Um a Aussag driwa zan enthoidn, wia's in den aundan Frequenzbandln ausschaut, kennan aa no Spektrum-Aupassungswerte aunge'm wean. Wäu ma in da Praxis ned zwischn olle Raime a Schoipegldiffarenzmessung mochn kau, und wäu ma aa scho in da Planungsphasn gean wissn mecht, wias mi'm Schoischutz ausschaut, kaunst da de bewertete Standard-Schoipegldiffarenz aa ausm bewertetn Schoidämm Moß Rw ausrechnan, des fia
A Oparettn (italienisch hoassts „kloane Oper“) is a musikalisches Bühnenwerk. Se gibts scho seitn 17. Joahundat. Bis zum 20. Joahundat hod si da Begriff in seina Bedeitung weidaentwicklt. Seitn 19. Joahundat san Oparettn meistns lustige Theatastickln mit eingängiga Musik (große Melodien) und dazwischn wird a gredt. Untascheidn kaumma de Pariser Operettn, de Weaner Oparettn und de Berliner Oparettn. Owa es hod a in aundare Lända, wia zum Beispü in Englaund oder Spanien, aa Oparettn gebm. In da zweitn Höftn vom 20. Joahundat is de Oparettn daunn mea oda weniga vom Mjusiggl vadrängd woan. Paris: Jacques Offenbach Östareich-Ungarn Franz von Suppé Johann Strauss Franz Lehár Emmerich Kálmán Robert Stolz Oscar Straus Ralph Benatzky Paul Abraham Nico Dostal Fred Raymond Igo Hofstetter Deitschlaund Paul Lincke Walter Kollo Eduard Künneke Ludwig Schmidseder Friedrich Schröder Anton Würz: Reclams Operettenführer. 24. Auflog. Reclam, Stuttgart 2011 Commons: Oparettn – Sammlung vo Buidl, Videos und Audiodateien Operetten-Lexikon Kulturfibel
D'Stod Soizburg is fir ihr großes Kuiturongebod in da gonzn Wöd bekonnt. Bsondas im Bereich vo da klassischn Musi, vo Oper und Theata is a Haufn los in da Stod. Klassische Konzerte gibts fost jen Dog, zum Beispüi de Mozart-Serenadn vo Mai bis Dezemba. D'Soizburga Festspüle san a wöidbekonnts Festival mid Konzerte, Opan und Theata, des wos jeds Joa im Juli und August vüi intanazionale Gäst auziagt. Grindt worn sans im Joa 1920 vom Reinhardt Max und vom Hugo vo Hofmannsthal. D'Ostafestspüle, de woss seid 1967 ois Ergänzung zu de großn Festspüle mochn, hod da Herbert vo Karajan gründt. Do wird jeds Joar a neiche Opa vorgstöid, und a bor Konzerte gibts a. Spüin dan d'Berlina Philharmonika. Nu dazua gibts seid 1973 a nu Pfingstfestspüle. De gonzn Festspüle findn zum Großdeu in drei Haisa in da Oidstod stott, de wos ma a in Festspüibezirk nennd. Architekt wor da Holzmeister Clemens, der wos oide barocke Bautn midvawendt hod. Und zwar san des: D'Föisnreitschui S'Große Festspüihaus S'Haus firn Mozart (friara Glans Festspüihaus) S'intanazionale Festival aspekte Soizburg fir moderne Musi S'intanazionale Festival SZENE Soizburg fir moderne Kunst D'Mozartwochn uman Mozart Woifal sein Geburtsdog am 27. Jenna umanond Da Soizburga Jazzherbst Da Große Soi
De bei Weitn wichtigane Religion in da Stod Soizburg is s'Gristndum. Soizburg is prägt vo da katholischn Kirchn ois wia ka ondane östareichische Londeshaupstod ned. Des is desweng a so, weis in Soizburg bis am Âfong vom 19. Joarhundat, oiso bis zum End vom Soizburga Fürsterzbistum, ka Trennung gem hod zwischn da Kirchn und im Stoot, wei jo de Erzbischef gleichzeitig geistlichs Owahaupt und Stoodsowahaupt gwen san. Des hod dazua gfihrt, dass zum Beispüi de Evangelischn, d'Judn und de Wiedataifa oiwei a recht a Gfrett mid da Owrigkeit ghobt hom. Bsondas de Protestantnvadreiwung wor do a krasses Beispüi. Bis heid dominiern a Haufn Kirchdirm s'Stodbüid, desweng hod ma Soizburg friara a oft s'"neadliche Rom" oda a s'"Deitsche Rom" gnennd. Longsom im 18. und donn a weng mehr im 19. Joarhundat hods oiso eascht zum easchtn Moi Möglichkeitn fir ondane Glaumsgemeinschoftn ois wia de Katholikn gem, dasss a weng auflem kinna hom. In da zweitn Höiftn vom 20. Joarhundat, vor oim durch Kriag, durch Vadreiwung und Eiwondarung, iss donn dazua kemma, dasss heidzudog mehr vaschiedene Glaumsrichtunga gibt in Soizburg. De Katholikn san mid 56 Prozent vo de Stodbewohna oiwei nu de gressane Glaumsgruppn in Soizburg. Organisierd san de Katholikn in da
De Sahara is mit 9 Miljonen Quodratkilometa d'greßte Trocknwüstn vu unsam Planetn und noch da Eiswüstn in da Antarktis de zwoatgreßte Wüstn übahaupt. Im Noadn vu Afrika gleng, glaungts vum Atlantik im Westn bis ins Rode Mea im Ostn, vum Middlmeea und im Atlasgebiage im Nordn bis ind Sahelzone und zum Niger im Siidn. D'Sahara is aunnähand trapezföamig mit ana Läng vu bis zu 5000 Kilometa laung und ana Breadn vo 1500 bis 2000 Kilometa und damit is's fost so groß wia Eiropa und bedeckt mea wia a Drittl vu Afrika. Es is oba net möglich a genaue Grenz zwischn da Sahara und da Sahelzone zum daziang weil de Wüstn si noch Siidn hi ausbroat. Genauso stöid de Sahara a Kuiturgrenzn doa, weil nördli davau san arabische Lända und im Siidn faungt Schwoazafrika au. A waun ma olle Büdln vu Saunddünen im Schedl hom, is des nua a zimli klana Teil vu da Sahara. Greßtnteils bestehts nämli aus Kies und Stoana; Sandwüstn mochan so um de 15 Prozent vu da Flächn aus. In da Sahara gibts außa bei a poa Oasn, im Toi vum Nil, dea da anzige wiakliche Dauafluss is, und beim Niger, dea de Sahara grod hoid straaft,
Albrecht Dürer, aa Albrecht Duerer, (* 21. Mai 1471 in Niamberg; † 6. Aprui 1528 aa do), wor a Mola, Graphika und Mathematika. Fia seine oidn Moastaweake is a wejdbekannt. Seine Buida worn oft in Serien oglegt. De bekonntastn davo san Apocalypse (1498) and seine zwoa Serien zua Passion (Leidn Christ), de Grosse Passion (1498–1510) und de Kloane Passion (1510–1511). Vo de Buidln, wo ned is Serien oglegt worn, ghean za de bekonntastn Ritter, Tod und Teufel (1513), Der heilige Hieronymus im Gehäus (1514) und Melencolia I (1514). Fia seine Molarein und Graphikn is a scho in ganz Eiropa bekonnt gwen bevora 30 Joar oid worn is. Fia vui Leidln is a da bedeitandste Renaissance-Kinstla vo Nord-Eiropa. Innsbrucka Schlooshof, 1494 St Jerome in da Wuidnis, 1495 Buag Segonzano, 1502 Portret vo am junga MO, 1507 De Maria bät, 1518 Große Passion Christi, 1496–1498, Hoozschnittfoige Die Offenbarung des Johannes, 1498, 15 Hoizschnitte; Titlblatt: 1511 De drei Meisterstiche: Ritter, Tod und Teufel, 1513, Kupfastich Der heilige Hieronymus im Gehäus, 1514, Kupfastich Melencolia I, 1514, Kupferstich Rhinocerus, 1515, Holzschnitt Bildnis des Albrecht Dürer des Älteren (Florenz, Uffizien), 1490; Vater. Bildnis der Barbara Dürer, geb. Holper (Niamberg, Germanisches Nationalmuseu], Gm 1160), um 1490–1493 Büßender
Da Manfred Deix (* 22. Feba 1949 in St. Pöitn, Niedaösterreich, † 25. Juni 2016 in St. Pöiten) woa a österreichischa Karikaturist und Mandalzeichna. Nembei hod ar aa Krimis gschriem oda Musi gspüüd. Ois Grafika hod da Deix in easchda Linie in Aquaröö gorwad. De Woi vo feinan gstoitarischn Middln is duach drastische Büdinhoite kontakariat wuan. Dabei san oft Tabugrenzn iwaschrittn wuan. Zweng dem is a vo an braadn Publikum oft ois "Zumpfal-" oda "Duttlmola" woahgnumman wuan, wos owa a bissl diffarenziada gseng wean muaß. De Orwadn hom duachaus an moralischn Aunspruch ghobt, weu de Ironie und da Sarkasmus imma duach a Gsöschoftskritik oda Entlarvung vo Instituzionan und peasenlichn Föhvahoidn motiviat gwesn san. 1988: Valeihung vom Nestroy-Ring vo da Stod Wean 1995: Goidene Schoiplottn fia »Musik aus Amerika« vo Manfred Deix und da »Good Vibrations Band« 1997: Goidana Pressepreis in da Schweiz für die Kampagne »Mezzo-Mix« 2000: Kulturpreis vo da Stod Klosterneuburg 2005: Ehrenzeichen für Verdienste um das Land Wien (Goidans Vadienstzeichn vom Laund Wean) 2006: Buachpreis vo da Weana Wiatschoft (Dotiarung 8.000 Euro) 2009: Berufstitl Professor (Prof.) 2012: Österreichischer Kabarettpreis (Sonderpreis) Da Deix woar a großa Beach-Boys-Fan und hod a CD mit Liadln vo de Beach Boys auf Weanerisch
A Wuchtl is da Boi fias Fuaßboispü. Noch dena Regln vom Fuaßboi-Wödbabaund (FIFA) is a Fuaßboi daun reglgrecht, waun a kugelfeamig is, aus Leda oda an aundan geeignetn Materieu mocht is, an Umfang zwischn mindastns 68 und hexstns 70 cm hod, am Aunfaung vom Spü a Massn vo mindastens 410 Gramm, owa hextns 450 Gramm hod und sei Iwadruck zwischn 0,6 bar und 1,1 bar betrogn duat. Des güt fia de Boigress 5, de wos im Profispuat eigsetzt wiad. Zu oana Wuchtl ko ma zum Beischpü aa Kugl, Bemmerl, Boi, Boina oda Fetznlaberl (so an hot da Bua rechts in d'Händt) song. Ma sogt a afoch nua s Leda zu eam, a wonna ned aus Leda is. Oba fria woara hoid aus Leda und des Wuat hot si ghoidn. FIFA: Spielregeln 2008/2009. S. 13 Commons: Fuaßboin – Sammlung vo Buidl, Videos und Audiodateien
[[Vorlage:Bilderwunsch/code!/C:48.366666666667,14.466666666667!/D:typische Gesamtansicht der Gemeinde Weidaschdoaf Unterweitersdorf!/|BW]] Weidaschdoaf is a Gmoa im Mühviadl im Beziak Freistod in Obaöstareich. Weidaschdoaf liegt eppa zwischn Linz und Freistod. Zua Gmoa ghean 8 Oatschoftn. Mühlenmuseum Weiglmühle: vo 1481 American Motorcycle Museum Gusenleithnerhof: A 500 Joa oida Mühviadla Bauanhof Erlebnispfad Pferdeeisenbaun-Wandaweg Musikverein Unterweitersdorf Sportunion Unterweitersdorf mit de Sektiona Fuasboi, Stockspoat, Tennis, Volleyboi, Turna und Zuispoat. Askö Unterweitersdorf mit de Sektiona Schach, Laffa, Wandan und Volleyboi. Hoamseitn vo Weidaschdoaf Geomix Unterweitersdorf@1@2Vorlage:Toter Link/www.geomix.at (Seite nicht mehr abrufbar; Suche in Webarchiven) Weidare Infos iwa de Gemeinde Weidaschdoaf aufm Geo-Infosystem vom Bundesland Obaösterreich
Biamischdrangl san Drangl, wo auf da oan Seitn a Bia drinad is, oba aa nu wos ondas, wia Limonad, Cola oda ausgfoinare Gschichtn. Bis in de Neinzga vom zwanzigstn Joarhundat sand seiche Drangl ollawei frisch gmischt worn. Duach a Gsetzändarung is es nachad meglich worn, de Mischunga glei fertig in da Flaschn z'vakaffa. Goaßnmass Haptartikl: Goaßnmass A Goaß is a ba Jugendlichen in Bayern weit vabroatets alkohlischs Biamischdrangl. Eine g'hern dern vor allem Dunkls Bia, a Cola und a Weinbrand. De Zubereitung vo oana Goaßnmass ko beispuisweis aso ausschaung: a hoiba Lita Dunkls Bia, a hoiba Lita Cola und zwoa Stampal Weinbrand. De Mischung kon oba noch jem seinem eigenen Gschmo gmischt wern. Variatona vo ana Goaß gibts a mit Kirschlikör und Weißbia; dazua sogt ma nochand Kirschgoaß. Wemma mehr ois fünf Stampal Likör in oane Kirschgoaßnmaß eine duad, na is a bluadige Goaß. Manche Leid drinka a Goaß a mid am Amaretto, oda ganz was wuilds is a no de Goaß mit Oa, in de a rohes Oa einagschlogn wead. Isarwassa Isarwassa, a Isarmass, nennt ma a Getränk aus am hoim Lita Weißbia, am hoim Lita Oranschnsaft (alternativ am gejbm Kracherl) und am Schuß (uma 4 cl) Blue Curaçao.
De Klippm vu Moher (af irisch: Aillte an Mhothair) san a Natuawunda und a Sehnswiadigkeit im irischn County Clare. Se ling an da Atlantikküstn, oiso im Westn vu da Insl, und san mit bis zu ana Hächn vu 214 Meta a vu de hechstn und außadem steilstn in Eiropa. Se eastreckn si auf a Läng vu ocht Kilometa zwischn de Deafi Doolin und Liscannor. In da Klippnregion lem um de 30.000 Vegi vu um de 30 Oatn - voa oim Papageintaucha, Möwn und Alks. De Klippn schaun meist grea aus, sejbst an de steilstn Flächn bis ow zum ned grod ruhign Wassas, wachst nämle ebbs, weil de hauptsächle aus Schiefaplattn san und in de Spoitn vo dene hoitn se Algn und kloane Moospflanzl. Fia de Touristn hot ma an Parkplotz, a klane Promenade mit Glanda und a Plottfoam baut, damit ma si des Natuawunda aa oschau kau. Stöllnweis san de Klippn oba net gsichat, duat hot ma oba dafia freie Sicht. De Klippm vu Moher san sicha de bekaunntestn vu Ialaund, oba net de hechstn. De Slieve League und nu äaga de Klippm vu Croaghaun weida nerdli san oba touristisch net easchlossn.